П Р О Т О К О Л  № 5
от заседанието на Комисия ”Съдебна администрация” 
към Прокурорската колегия на Висшия съдебен съвет,
проведено на 12.05.2026 г. 

Днес, 12.05.2026 г. /вторник/ се проведе заседание на Комисия „Съдебна администрация” към Прокурорската колегия на Висшия съдебен съвет, в състав: 

ПРЕДСЕДАТЕЛ: Гергана Мутафова 
ЧЛЕНОВЕ: Калина Чапкънова 
  Стефан Петров 

На заседанието присъстват: Маргарита Лакова – главен експерт - съдебна администрация на ОСВ, експертен сътрудник на комисията и техническият сътрудник Мариана Георгиева, дирекция ЧРАТОКИ, АВСС. 

Д Н Е В Е Н  Р Е Д:
	
	1. ОТНОСНО: Писмо от и.ф. главен прокурор относно предложение на административния ръководител на Окръжна прокуратура – София за трансформиране на 1 /една/ щ. бр. за длъжност „съдебен деловодител“ в 1 /една/ щ. бр. за длъжност „главен специалист – обработка на данни и статистик“. /№ ВСС-5946/14.04.2026 г./. 
КОМИСИЯ „СЪДЕБНА АДМИНИСТРАЦИЯ“ към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. ПРИЕМА предложението от и.ф. главен прокурор за трансформиране на 1 /една/ щ. бр. за длъжност „съдебен деловодител“ в 1 /една / щ. бр. за длъжност „главен специалист – обработка на данни и статистик“ в Окръжна прокуратура – София.

Комисия „Съдебна администрация“ предлага на Прокурорската колегия на Висшия съдебен съвет да приеме следното решение:

ПРОЕКТ:

ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

ДАВА СЪГЛАСИЕ за трансформиране на 1 /една/ щ. бр. за длъжност „съдебен деловодител“ в 1 /една/ щ. бр. за длъжност „главен специалист – обработка на данни и статистик“ в Окръжна прокуратура – София. 
МОТИВИ: Към момента дейността по събиране, обработване и обобщаване на статистическа информация, изготвяне на месечни, тримесечни и годишни статистически таблици за дейността за целия район на ОП-София и оказване на методическа помощ на долустоящите прокуратури се осъществява от съдебен служител на длъжност „съдебен деловодител“. Анализът на данните е трудоемък и продължителен процес и изисква задълбочени познания на материята.
Налице е необходимост от една щ. бр. за длъжност „главен специалист компютърна обработка на данни статистик“ в звено „Информационно и техническо обслужване“ в ОП-София за дейностите, свързани с  анализиране, обобщаване на големия обем статистическа информация и данни и изготвяне на множество справки, което ще се осигури чрез трансформиране на 1 /една/ свободна щ. бр. за длъжност „съдебен деловодител“. 

Необходимите средства за по-високия размер на възнаграждението за трансформираната щатна бройка ще бъдат предвидени в бюджета на ПРБ за 2026 г.

ВНАСЯ предложението като допълнителна точка в заседание на Прокурорската колегия на Висшия съдебен съвет, насрочено на 13.05.2026 г., за разглеждане и произнасяне. 

	2. ОТНОСНО: Отговор от главния секретар на Администрацията на главния прокурор във връзка със запитване от председателя на комисия „Съдебна администрация“ към Прокурорската колегия на ВСС относно възможността за разкриване на 1 /една/ щ. бр. за длъжност „прокурорски помощник“ в Районна прокуратура – Варна вместо в щата на Окръжна прокуратура – Варна по искане на административния ръководител.
/№ ВСС-6050/04.05.2026 г./ ; /№ ВСС-6050/16.04.2026 г./. 
	
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. ПРИЕМА предложението от и.ф. главен прокурор за разкриване на 1 /една /щ. бр. за длъжност „прокурорски помощник“ в Районна прокуратура – Варна чрез съкращаване на 1 /една/ на щ. бр. от Администрация на главния прокурор.

Комисия „Съдебна администрация“ предлага на Прокурорската колегия на Висшия съдебен съвет да приеме следното решение:
ПРОЕКТ:

ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1. СЪКРАЩАВА, на основание чл. 30, ал. 5, т. 8 от ЗСВ, 1 /една/ свободна щ. бр. за длъжност „прокурорски помощник“ (кабинет на главния прокурор) в Администрация на главния прокурор.
2. РАЗКРИВА, на основание чл. 30, ал. 5, т. 8 от ЗСВ, 1 /една/ щ. бр. за длъжност „прокурорски помощник“ в Районна прокуратура – Варна.
МОТИВИ: Към настоящия момент по щат РП-Варна разполага с 62 щ. бр. за прокурор и 3 щ. бр. за длъжност „прокурорски помощник“.
Съдебният служител, заемащ длъжността „прокурорски помощник“ подпомага прокурорите при осъществяване на функциите им, включително при подготовката и извършването на процесуални действия, чрез анализ на доказателствения материал, изготвяне на проекти на актове и участие в организацията на работата по преписките, като по този начин се осигурява ефективност, срочност и качество на прокурорската дейност. Необходимо е разкриване на още една щ. бр. за длъжност „прокурорски помощник“, която ще се осигури чрез съкращаване от АГП.
Необходимите средства за по-високия размер на възнаграждението за новоразкритата щатна бройка ще бъдат предвидени в бюджета на ПРБ за 2026 г.

ВНАСЯ предложението като допълнителна точка в заседание на Прокурорската колегия на Висшия съдебен съвет, насрочено на 13.05.2026 г., за разглеждане и произнасяне. 

	3. ОТНОСНО: Становище от и.ф. главен прокурор относно възможността за кадрово обезпечаване на Районна прокуратура – Бургас със съдебни служители. /№ ВСС-14037/10.12.2025 г./
КОМИСИЯ „СЪДЕБНА АДМИНИСТРАЦИЯ“ към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

3.1. ПРИЕМА предложението от и.ф. главен прокурор за разкриване на 1 /една /щ. бр. за длъжност „главен специалист“ в Районна прокуратура – Бургас.

Комисия „Съдебна администрация“ предлага на Прокурорската колегия на Висшия съдебен съвет да приеме следното решение:
ПРОЕКТ:

ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1. СЪКРАЩАВА, на основание чл. 30, ал. 5, т. 8 от ЗСВ, 1 /една/ щ. бр. за длъжност „шофьор-куриер“ в Окръжна прокуратура – Ловеч.
2. РАЗКРИВА, на основание чл. 30, ал. 5, т. 8 от ЗСВ, 1 /една/ щ. бр. за длъжност „главен специалист“ в Районна прокуратура – Бургас.
МОТИВИ: Във връзка с изменение и допълнение на Правилника на администрацията на ПРБ /обн. ДВ, бр. 34 от 22.04.2025 г./, чл. 57, ал. 2 касаещи промените в звената и кадровото обезпечаване на дейности, свързани със сградния фонд, материално-техническото обслужване и финансово-стопанската дейност в районните прокуратури от първа група разкриване на 1 щ. бр. за „главен специалист“ за финансово-стопанското/счетоводното обслужване в РП-Бургас. 

Необходимите средства за по-високия размер на възнаграждението за новоразкритата щатна бройка ще бъдат предвидени в бюджета на ПРБ за 2026 г.
ВНАСЯ предложението като допълнителна точка в заседание на Прокурорската колегия на Висшия съдебен съвет, насрочено на 13.05.2026 г., за разглеждане и произнасяне. 

4. ОТНОСНО: Писмо от главния секретар на Администрацията на главния прокурор във връзка с предложение на административния ръководител на Районна прокуратура – Пловдив за разкриване на 1 /една/ щ. бр. за длъжност „прокурорски помощник“. /№ ВСС-9541/05.06.2025 г./

КОМИСИЯ „СЪДЕБНА АДМИНИСТРАЦИЯ“ към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

4.1. ПРИЕМА предложението от и.ф. главен прокурор за разкриване на 1 /една/ щ. бр. за длъжност „прокурорски помощник“ в Районна прокуратура – Пловдив.

Комисия „Съдебна администрация“ предлага на Прокурорската колегия на Висшия съдебен съвет да приеме следното решение:

ПРОЕКТ:

ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

РАЗКРИВА, на основание чл. 30, ал. 5, т. 8 от ЗСВ, 1 /една/ щ. бр. за длъжност „прокурорски помощник“ в Районна прокуратура – Пловдив.
МОТИВИ: Съгласно утвърдения щат в РП-Пловдив броя на магистрати е 69 щ. бр., а на съдебните служители – 82,5 щ. бр. Натовареността на РП-Пловдив за последните три години е над средната за районните прокуратури, а съотношението брой магистрати / брой съдебните служители - 1,14 е под средното за страната, което е 1,33. 
Разкриването на една щ. бр. за прокурорски помощник е целесъобразно и необходимо с оглед подпомагане дейността на прокурорите, предвид високата натовареност на РП-Пловдив. 

Необходимите средства за по-високия размер на възнаграждението и осигурителните вноски на разкритата щатна бройка ще бъдат финансово обезпечени за сметка на бюджета на ПРБ за 2026 г.

ВНАСЯ предложението като допълнителна точка в заседание на Прокурорската колегия на Висшия съдебен съвет, насрочено на 13.05.2026 г., за разглеждане и произнасяне. 

ПРЕДСЕДАТЕЛ 
НА КОМИСИЯТА:     /п/
ГЕРГАНА МУТАФОВА

                                ЧЛЕНОВЕ:           				
……/п/………………….
СТЕФАН  ПЕТРОВ

……/п/…………….…….КАЛИНА ЧАПКЪНОВА